	Targed 1
	Sicrhewch fod yr hyn a ysgrifennwch â ffocws ar feirniadaeth yn hytrach nag ar ddisgrifio.   

Camau gweithredu: Rwyf wedi canolbwyntio ar sicrhau fy mod i ddim yn disgrifio beth ddwi’n darllen ond yn hytrach ei feirniadu ac edrych ar wahanol safbwyntiau.


	Targed 2
	Ystyriwch safbwyntiau gwahanol er mwyn cyfoethogi’ch ysgrifennu academaidd.   

Camau gweithredu: Rwyf wedi edrych ar wahanol safbwyntiau wrth ddarllen gwahanol lenyddiaeth yn enwedig beth mae gwahanol ddamcaniaethwyr yn dweud.


	Targed 3
	Ystyriwch frawl ddarllen eich gwaith yn ofalus er mwyn osgoi mân wallau.

Camau gweithredu: Rwyf wedi prawf ddarllen fy ngwaith yn ofalus ân ddefnyddio'r hyn a ddysgwyd yn y sesiynau ‘Llwybr Datblygu’r Gymraeg’.





Gan ganolbwyntio ar astudiaeth achos, lluniwch ymateb i gynulleidfa broffesiynol sydd yn nodi ac yn gwerthuso’n feirniadol y camau dysgu ac addysgu nesaf ar gyfer dysgwr unigol.

Rhan 1: 
Bwriedir yn yr aseiniad cyflwyno’r camau dysgu ac addysgu ar gyfer cyflwyno ymyrraeth. Bwriedir trafod am gefndir damcaniaethol o ran datblygiad plant, a phwysigrwydd addysgeg gyfannol. Trafodir sut mae’r ymyrraeth yn cysylltu â Chwricwlwm i Gymru a phwysigrwydd cyd-weithio amlasiantaethol a gyda rhieni/gwarchodwyr. Nesaf, gwerthusir yr ymyrraeth, grŵp maethu a’r camau gweithredu ar gyfer fy mhlentyn ffocws. Ar ôl hynny, trafodir y proffil un tudalen ac amlinelliad o’r ymyrraeth. Yn olaf, sonnir am y cynllun o ddarpariaeth addysgol ar gyfer yr hanner tymor nesaf ar gyfer fy mhlentyn ffocws.

Ffocysu’r yr aseiniad ar fachgen sydd ag anawsterau emosiynol ac elwir y bachgen yn Jac o fewn yr aseiniad. Penderfynir cyflwyno’r ymyrraeth grŵp maethu ar gyfer Jac wrth ystyried ei anawsterau, canolbwyntir grŵp maethu ar gefnogi Jac trwy roi cyfleoedd iddo i feithrin y profiadau nid yw eisoes wedi ei dderbyn. Mae Jac ym mlwyddyn 2 ac yn mynychu ysgol drefol, lle derbynnir prydiau ysgol am ddim (PYD). Cafodd Jac Profiadau Newidiol mewn Plentyndod (PNMP) am fod ei rheini wedi cael ysgariad, ac mae’r perthynas rhyngddynt yn un wenwynig sydd yn achosi'r amgylchedd mae’n byw ynddo i fod yn un negyddol iawn. Yn ogystal â hynny, nid yw Jac wedi cael profiad cadarnhaol o ymlyniad cynnar wrth iddo dyfu. O ganlyniad i hyn, mae Jac yn dioddef o anawsterau emosiynol sydd yn cael effaith ar ei fywyd pob dydd megis diffyg canolbwyntio, ansicr ar sut i ymddwyn mewn gwahanol sefyllfaoedd a diffyg rheoli ei emosiynau. Darparir yr ymyrraeth cyfleodd iddo i feithrin profiadau a datblygu’r sgiliau sydd angen iddo i lwyddo yn yr ysgol, darparu cymorth i ddeall emosiynau ac i sefydlu perthnasau, yn ogystal â chymorth i ddelio'n gyda gwahanol sefyllfaoedd yn gywir. Canolbwyntir yr ymyrraeth ar helpu Jac i fynychu dosbarth prif ffrwd llawn amser eto. Mynega Llywodraeth Cynulliad Cymru (2010) bod grŵp maethu yn datblygu sgiliau sy'n seiliedig ar y cwricwlwm, yn ogystal ag annog plant i ddathlu eu cynnydd eu hunain wrth gaffael sgiliau a fydd yn lleihau'r rhwystrau i ddysgu o fewn y dosbarth brif ffrwd. Ar gyfer wybodaeth bellach am yr ymyrraeth gweler tudalen 12.

Ar gyfer mwy o fanylion am gryfderau ac anawsterau Jac, gweler tudalen 11 ar gyfer ei broffil un tudalen a gynlluniwyd ar y cyd. Wrth gynllunio ar gyfer Jac, sicrhawyd bod llais y plentyn yn ganolog i’r penderfyniadau er mwyn ymgorffori elfennau o Gonfensiwn y Cenhedloedd Unedig a’r Hawliau’r Plentyn (CCUHP). Defnyddiwyd erthygl 12 er mwyn sicrhau llais y plentyn (Comisiynydd Plant Cymru, 2020). Atgyfnertha Pulis (2016) pwysigrwydd llais y plentyn i wella perthynas rhwng disgyblion ac athrawon, gwella ymrwymiad y disgyblion, a sicrhau bod cymuned yr ysgol yn gymuned ddysgu da i'r disgyblion. 

Trafodir nesaf am ddatblygiad Jac, yr agwedd sydd angen iddo i ddatblygu ym mhellach yw’r agwedd emosiynol yn bennaf. Effeithiwyd llawer o ffactorau ar ddatblygiad plentyn megis ffactorau amgylcheddol, perthnasoedd rhyngbersonol a phrofiadau cynnar (Shanker, 2008; Blair & Diamond, 2008). Creda fod sgiliau emosiynol yn rhoi cymorth i blant i fagu hyder, rheoli straen a phryder, gwneud penderfyniadau priodol a chael ymwybyddiaeth o'r hyn y mae eraill yn ei deimlo (Pathways, 2020). Awgryma OECD (dyddiad anhysbys) bod sgiliau emosiynol yn pennu ar ba mor dda y mae pobl yn addasu i'w hamgylchedd, ond mae datblygu'r sgiliau hyn yn bwysig nid yn unig ar gyfer lles unigolion, ond ar gyfer cymunedau a chymdeithasau ehangach hefyd.

Atgyfnertha McEwen (2015) rhai o’r ffactorau a effeithiwyd datblygiad emosiynol plant yw ymlyniad cynnar, PNMP ac anghenion dysgu ychwanegol. Ffactor a effeithiwyd ar ddatblygiad emosiynol Jac yw Ymlyniad Osgoi Ansicrwydd (Insecure Avoidant Attachment). Awgryma pan na fydd anghenion am agosatrwydd corfforol plant yn cael eu diwallu achoswyd iddynt i eisiau osgoi unrhyw agosatrwydd neu fynegiad emosiwn wrth iddynt dyfu (Pelly, 2019). Ar gyfer cefnogi plant sydd yn dioddef o hyn gallant ddarparu cymorth iddynt i ddechrau adeiladu perthnasoedd a thrafod am ei emosiynau (Pelly, 2019). Noda Rees (2007) mai ymlyniad yw'r agosatrwydd emosiynol parhaus sy'n rhwymo teuluoedd er mwyn paratoi plant ar gyfer annibyniaeth. Y mwyaf camweithredol yw'r ymlyniad cynnar, y mwyaf amlwg yw'r canlyniadau eilaidd, gan gynnwys anhawster i ddeall emosiynau, adeiladu perthnasoedd, a diffyg empathi (Rees, 2007). Cefnoga Bowlby (1958) gyda’i ddamcaniaeth esblygiadol o ymlyniad, creda fod ymlyniad yn gweithredu fel prototeip ar gyfer pob perthynas cymdeithasol yn y dyfodol, felly gall diffyg ymlyniad arwain at ganlyniadau difrifol (McLeod, 2017). Atega fod cyfnod penodol ar gyfer datblygu ymlyniad, ac os nad oes ymlyniad wedi datblygu yn y cyfnod yna, achoswyd i’r plentyn dioddef o ganlyniadau datblygiadol na ellir eu dadwneud (McLeod, 2017).

Datblygodd Goleman (1995) y syniad bod pum agwedd i ddeallusrwydd emosiynol sef hunanymwybyddiaeth, hunanreoleiddiol, cymhelliant, empathi a sgiliau cymdeithasol (Rosen, 2014-2020). Hunanymwybyddiaeth yw’r gallu i adnabod a deall eich emosiynau a deall sut mae eich penderfyniadau yn effeithio eraill sydd yn cysylltu â’r agwedd hunanreoleiddiol sef y gallu i reoli eich emosiwn mewn gwahanol sefyllfaoedd (Cherry, 2020). Noda os oes gennych gymhelliant mae gennych yr angerdd i gyflawni eich nodau, ac os oes gennych empathi rydych yn ymwybodol o deimladau eraill ac yn medru ymddwyn yn y ffordd gywir (Cherry, 2020). Mae person a sgiliau cymdeithasol yn gallu cyfathrebu’n gywir mewn gwahanol sefyllfaoedd (Cherry, 2020). Atega Rosen (2014-2020) fod yn hanfodol i gael y rhannau yma er mwyn ein helpu i weithio drwy heriau ac ymateb i sefyllfaoedd yn llwyddiannus. Yn ogystal, mae’n helpu ni i adeiladu perthnasau â'r bobl o'n cwmpas (Rosen, 2014-2020). Noda mai deallusrwydd emosiynol yw'r gallu i ddylanwadu ar eich emosiynau a'ch meddyliau i wneud penderfyniadau priodol (Paavola, 2017). Cefnoga hyn ddatblygiad emosiynol Jac, mae angen iddo ddatblygu’r pum elfen o ddeallusrwydd emosiynol er mwyn ddechrau adeiladu perthnasoedd cadarnhaol, a rheoli ei emosiwn mewn gwahanol sefyllfaoedd.

Atgyfnertha Dr Daniel Siegel (2014) am ddatblygiad emosiynol yn ei ddamcaniaeth ‘Name it to Tame it’. Yn wahanol i Goleman (1995) canolbwyntir y ddamcaniaeth ar ddull i helpu plant reoli ei emosiynau trwy sicrhau ei bod nhw’n derbyn ei theimladau ac ein bod ni yn ymwybodol o’i theimladau nhw (Siegel, 2014). Eglura Siegel (2014) fod nifer o gamau ar gyfer helpu plant rheoli ei emosiwn, i ddechrau mae angen cysylltu gyda’r plentyn a gweld trafod ei emosiwn fel cyfle ar gyfer agosatrwydd a dysgu. Nesaf, trafoda Siegel (2014) bod angen cyfathrebu am eich dealltwriaeth o’r emosiwn ac enwi’r emosiwn er mwyn ei dderbyn. Dangosa wrth enwi a derbyn ei theimladau mae’n helpu plant i ymdawelu a deall sut maen nhw’n ei deimlo (Siegel, 2014). Credaf fod y damcaniaeth yma yn cefnogi datblygiad emosiynol plentyn ac yn atgyfnerthu sut gall y grŵp maethu cefnogi Jac trwy annog iddo i drafod am ei deimladau a’i anawsterau er mwyn rhoi cymorth iddo i reoli ei emosiwn.
Ffactor a wnaeth effeithio ar ddatblygiad emosiynol Jac oedd PNMP sydd aml yn cael ei adnabod fel ACE’s, caiff hyn effaith negyddol ar ei fywyd o ddydd i ddydd megis, caiff Jac trafferthion i greu perthnasoedd, oherwydd nid oed neb wedi modelu’r ymddygiad hyn iddo. Nodir fod PNMP yn ddigwyddiad trawmatig sy'n digwydd yn ystod plentyndod megis profiadau trais neu weld trais yn y cartref, camdriniaeth neu esgeulustod (Centers for Disease Control and Prevention, 2019). Atega Centers for Disease Control and Prevention (2019) fod amgylchedd plentyn yn gallu effeithio ar ei ymdeimlad o ddiogelwch a sefydlogrwydd er enghraifft tyfu i fyny mewn cartref ag ansefydlogrwydd oherwydd rheini wedi cael ysgariad. Fe wnaeth rhieni Jac gael ysgariad pan oedd o’n dwy flwydd oed ac mae’r perthynas rhyngddynt yn un wenwynig. Noda Jamieson (2019) fod y gwrthdaro a'r straen sy'n gysylltiedig ag ysgariad yn un o’r prif achosion trawma ymhlith plant. Creda fod yn cyflwyno teimladau dwys o ansicrwydd, yn aml am y tro cyntaf os yw'n digwydd yn gynnar iawn ym mywyd plentyn, a gall achosi amgylchedd sydd yn peri straen (Jamieson, 2019).
O ganlyniad i’r trawma, wyneba anawsterau megis diffyg canolbwyntio a diffyg rheoli ei emosiynau. Gweler tudalen 11 ar gyfer proffil un tudalen Jac am fwy o fanylion. Effeithiwyd y profiad ar ddatblygiad emosiynol Jac yn ogystal â’i fywyd pob dydd, weithiau mae Jac yn colli ei dymer neu’n crio gan ei fod ddim yn gwybod sut i ddelio gyda’i emosiwn. Pwysleisia bod PNMP aml yn cael effeithiau parhaol ar berthnasoedd ac emosiynau plant (Cours, 2020). Credaf fod pob plentyn yn ymddwyn ac ymateb yn wahanol i PNMP, cefnoga Bauer (2019) wrth nodi pan fydd rhieni'n gwneud y penderfyniad i wahanu neu ysgaru, gall fod yn ddryslyd iawn i blant. Weithiau mae plant yn crio, colli sgiliau datblygiadol, neu mae rhai yn cael problemau i ganolbwyntio yn yr ysgol (Bauer, 2019).

Canolbwyntiaf ar addysgeg gyfannol wrth ddarparu’r ymyrraeth i Jac, mae’r dull yma yn ystyried y plentyn cyfan. Noda Drew (2020) bod addysgeg gyfannol yn ymagwedd at addysg sy'n cynnwys addysgu plentyn er mwyn iddynt fod yn oedolyn hyderus a chyflawn sy'n cyfrannu'n gynhyrchiol i'w cymuned. Ychwanega Slade & Griffith (2013) ei fod ffocysu ar y plentyn cyfan ac yn canolbwyntio ar yr agweddau cymdeithasol, emosiynol, ysbrydol, corfforol yn ogystal â gwybyddol y dysgwyr. Cefnoga Mahmoudi, et al (2012) bod addysgeg gyfannol yn cydnabod pwysigrwydd cydbwysedd ymhlith y wahanol agweddau. Dyweda Lauricella & MacAskill (2015) y nod yw datgelu dysgwyr i amgylcheddau lle maent yn profi'n barhaus ac yn chwilio am ystyr a dealltwriaeth newydd. Sylweddolaf ar y nifer o fanteision o ddefnyddio’r dull cyfannol megis mae’n datblygu oedolion cyfannol ac yn annog dysgu gydol oes (Drew, 2020). Atega Lauricella & MacAskill (2015) fod y dull yn darparu cyfleoedd i ddysgwyr i brofi dysgu arloesol a chyflawn lle darparir y sgiliau a’r offer iddynt i lwyddo mewn amgylcheddau ymhell y tu hwnt i gyfyngiadau’r ystafell dosbarth. Fodd bynnag, nid yw’n dod heb ei wendidau, dadleua Drew (2020) fod y dull cyfannol yn gallu fod yn ddrud ac yn golygu amser i’w threfnu.

Canolbwyntir yr ymyrraeth ar ddatblygu sgiliau emosiynol Jac yn bennaf, serch hynny, mae’r agweddau eraill megis cymdeithasol, corfforol, gwybyddol ac ieithyddol yn cael ei ddatblygu yn ei sgil e. Datblygwyd yr ymyrraeth sgiliau cymdeithasol Jac wrth iddo gyfathrebu am eu teimladau, cydweithio a sefydlu perthnasoedd yn ystod y sesiynau. Yn ôl adolygiadau systematig diweddar dangoswyd y newidiadau cadarnhaol mewn plant sy'n mynychu grwpiau maethu, yn enwedig yn yr agweddau cymdeithasol ac emosiynol (Bennett, 2015; Hughes & Schlosser, 2014). Yn ogystal, galluoga’r ymyrraeth i Jac i wella’i lles emosiynol sydd yna yn gwella’i ymglymiad i’r dysgu, caiff hyn effaith ar gynnydd gwybyddol Jac wrth iddo fedru canolbwyntio’n well yn y dosbarth. Cydnabydda Nurture UK (dyddiad anhysbys) bod grwpiau maethu yn helpu plant i reoli arddulliau gwybyddol niweidiol drwy helpu plant i ddatblygu sgiliau emosiynol a cymdeithasol, gwydnwch, a'r ymddygiadau cadarnhaol sydd angen er mwyn llwyddo yn yr ysgol. O ran datblygiad corfforol, datblyga’r ymyrraeth ei sgiliau echddygol manwl, wrth roi cyfle iddo i ddysgu ac ymarfer gafael mewn pensil yn gywir. Caiff hyn effaith ar ei ddysgu yn y dosbarth wrth iddo deimlo’n fwy hyderus i gyflawni ei waith ysgrifenedig. Yn olaf, datblyga’i sgiliau ieithyddol wrth ddarparu cyfleoedd iddo i gyfathrebu gyda’i chyfoedion yn rheolaidd, megis amser cylch, amser ‘snac’ ac ati. Ychwanega Llywodraeth Cynulliad Cymru (2010) mae yna bwyslais ar ddatblygu sgiliau iaith a chyfathrebu yn ystod y grwpiau maethu.

Nesaf trafodaf am bwysigrwydd cydweithio amlasiantaethol wrth ystyried sefyllfa Jac, y randdeiliaid mi fydd ynghlwm ag ef yw’r gwasanaethau cymdeithasol, athro dosbarth, staff yr ymyrraeth, a’i rhieni. Mae cydweithio amlasiantaethol yn ymwneud â gwahanol wasanaethau, asiantaethau a thimau o weithwyr proffesiynol yn cydweithio i ddarparu'r gwasanaethau cyflawn sydd yn cwrdd ag anghenion y plentyn (Gillen, 2011). Ystyria bod cydweithio amlasiantaethol yn rhoi’r cyfle orau i deuluoedd i dderbyn y canlyniadau cadarnhaol (Milbourne, Macrae, & Maguire, 2003). Atgyfnertha Cheminais (2009) ei bwysigrwydd ar gyfer gwella canlyniadau plant, trwy’r ystod eang o wasanaethau, cyngor a chefnogaeth sydd ar gael ac yn hawdd ei gyrraedd. Yn ogystal, esbonia Cheminais (2009) ei bwysigrwydd er mwyn cynnig persbectif neu ffocws ehangach i arferion gwaith. Pwysleisia bod rhwymedigaeth statudol ar y gwasanaethau cymdeithasol i ddiogelu a hyrwyddo lles plant sy'n agored i niwed a gallant ddarparu ystod eang o wasanaethau i blant a'u rhieni (Family lives, 2018). Ar gyfer Jac, cysylltir y gwasanaethau cymdeithasol â’r staff y grŵp maethu yn wythnosol er mwyn sicrhau fod Jac yn derbyn y gefnogaeth sydd angen arno, yn ogystal â rhoi cymorth ar sut i gefnogi Jac ymhellach.

Fy rôl i fel aelod o staff a fydd yn darparu’r ymyrraeth i Jac yw sicrhau ei fod yn derbyn y gefnogaeth sydd angen er mwyn mynychu dosbarth prif ffrwd llawn amser unwaith eto. Darparaf gyfleoedd i Jac datblygu ei sgiliau emosiynol yn ogystal â’r elfennau gwahanol o ddatblygiad holistig y plentyn. O fewn y grŵp maethu, byddaf yn cynllunio ac arwain y gweithgareddau yn ogystal â rhoi cyfleoedd i Jac arwain ei dysgu ei hun. O fewn fy rôl, mi fyddaf yn monitro ac asesu cynnydd Jac ynghyd a’i athro dosbarth. Weithiau wrth ddarparu’r rôl yma, gwelwyd cyfyngiadau yn codi megis diffyg amser i gynllunio a pharatoi gweithgareddau. Cyfyngiad arall a gellir codi yw diffyg adnoddau ar gyfer helpu Jac i gyrraedd ei nod ac i ddarparu’r cymorth ychwanegol sydd angen arno. Ar gyfer monitro cynnydd Jac bwriadaf ddefnyddio Proffil Boxall er mwyn sicrhau ei fod yn cyrraedd ei nod, gweler cynllun hanner tymor ar gyfer gwybodaeth bellach ar y Proffil Boxall. Serch hynny, cydnabyddaf fod angen i’r ysgol buddsoddi yn yr adnodd yma, felly, os fydd y cynllun peilot hwn yn llwyddiannus dros yr hanner tymor nesaf, yna y byddai’n werth i’r ysgol fuddsoddi yn yr adnodd er mwyn datblygu’r ymyrraeth ymhellach. Noda fod monitro cynnydd dysgwyr yn arfer hynod o bwysig er mwyn helpu athrawon i ddefnyddio data perfformiad dysgwyr i werthuso effeithiolrwydd eu haddysgu'n barhaus a gwneud penderfyniadau cyfarwyddiadol mwy gwybodus (Safer & Fleischman, 2005).

Yn ogystal, credaf fod cydweithio gyda rheini yn bwysig wrth gyflwyno’r ymyrraeth. Dylai rhieni’r plentyn pob tro cael ei hysbysu a chael cyfle i drafod cyn cyflwyno ymyrraeth i’w plentyn. Ar gyfer Jac, mi fydd ei rheini yn cael ei wahodd i’r ysgol i weithio ag ef yn rheolaidd er mwyn adeiladu’r perthynas rhyngddynt. Wedi dweud hynny, mi fydd rhaid i’w rhieni gael tystysgrif Disclosure and Barring Service (DBS) cyn mynychu’r sesiynau yn yr ysgol. Noda Estyn (2015) arfer dda o Ganolfan y Blynyddoedd Cynnar Wrecsam a’i farn nhw oedd “mai partneriaeth ddiffuant rhwng y cartref a’r ysgol sy’n cynnig y cyfle gorau ar gyfer datblygiad holistig bob plentyn” (Estyn, 2020). Atega Education Endowment Foundation (2018) bod rhieni'n chwarae rhan hollbwysig o ran cefnogi dysgu eu plant, a dangoswyd ymchwil bod lefelau ymgysylltu â rhieni yn gysylltiedig â chanlyniadau academaidd gwell gan y dysgwyr. 

Noda Estyn (2018) yn ei adroddiad fod “bron pob un o’r ysgolion a gyfwelwyd yn cydnabod y gall ymgysylltu’n dda â rhieni gael effaith gadarnhaol ar ddysgu” (Estyn, 2018, t.7). Cytuna Ofsted (2011) wrth nodi yn ei adroddiad fod cydweithio rhwng y cartref a’r ysgol yn arwain at ddeilliannau llawer gwell gan y disgyblion, yn enwedig y disgyblion ag anghenion addysgol, presenoldeb isel neu'r rhai a oedd yn agored i niwed. Fodd bynnag, weithiau codir sawl her wrth gydweithio gyda rhieni megis diffyg cyfathrebu neu gyfathrebu gwael, o ganlyniad i hyn, gellir cael effaith ar ymrwymiad a llwyddiant y plentyn (M, S. & Ph.D, S., 2016). Weithiau gall rhieni wynebu nifer o rwystrau wrth gydweithio’n agos gyda’r ysgol megis amser, cludiant, rhwystrau iaith a diffyg hyder (Goodall et al. 2011). 

Deallaf fod Cwricwlwm i Gymru yn galluogi plant i wneud cynnydd ar gyflymder ei hun a chaniatáu iddynt i symud ar hyd y continwwm fel sydd angen wrth gyflwyno’r camau cynnydd (Donaldson, 2015). Creda Donaldson (2015) y dylai dilyniant cael ei ddangos drwy’r camau cynnydd ar bum pwynt yn y continwwm dysgu. Mae’r ymyrraeth ar gyfer Jac yn sicrhau cynnydd wrth gysylltu â sgiliau o’r Maes Dysgu a Phrofiad (MDPh) Iechyd a Lles o’r Cwricwlwm i Gymru. Yn ogystal, gweithiwyd yr ymyrraeth at y diben, sicrhau fod plant yn unigolion iach a hyderus, wrth ddarparu’r cyfle i Jac ddatblygu hyder, cadernid ac empathi er mwyn gwella ei lles meddyliol ac emosiynol (Donaldson, 2015). Sicrhawyd hyn cynnydd oherwydd argymhellwyd Donaldson (2015) y dylai pob cwricwlwm ysgol gael ei gynllunio er mwyn helpu plant i weithio tuag at ddibenion y cwricwlwm. Mae’r ymyrraeth hefyd yn sicrhau cynnydd wrth gysylltu â rhai o egwyddorion pedagogaidd y cwricwlwm megis cymell plant i gymryd cyfrifoldeb dros eu dysgu eu hunain. Yn bennaf, cysylltir â’r egwyddor bedagogaidd “Mae addysgu a dysgu da yn hybu datblygiad cymdeithasol ac emosiynol a pherthnasoedd cadarnhaol” (Donaldson, 2015, t.69). Felly, trwy’r defnydd o ddulliau a fydd yn hybu lles cymdeithasol ac emosiynol y dysgwyr, cynigir hyn cyfleoedd i Jac i feithrin deallusrwydd emosiynol a metawybyddiaeth (Donaldson, 2015). O ganlyniad i hyn, gellir ei myfyrio ar ei dysgu ei hunain a deall y gallant gael effaith gadarnhaol ar ddysgu ei gyfoedion, sydd yn sicrhau cynnydd i Jac.

Cyflwynir grŵp maethu ar gyfer Jac, ac wrth werthuso’r ymyrraeth gwelir fod ganddo’i chryfderau a’i chyfyngiadau. Creda fod grŵp maethu yn arwain at lawer o ganlyniadau gwerthfawr i blant megis gwella’i sgiliau cymdeithasol ac emosiynol, gwella’i ymddygiad a phresenoldeb, a gwella’i gyrhaeddiad (Nurture UK, dyddiad anhysbys). Noda Nurture UK (dyddiad anhysbys) a gellir ei hystyried fel cryfder yw bod grwpiau maethu bellach yn cael ei defnyddio mewn dros 2,000 o ysgolion yn y Deyrnas Unedig. Dangosa hyn llwyddiant y grŵp a’r effaith cadarnhaol a chafwyd mewn ysgolion. Fodd bynnag, sylweddolodd Ofsted (2011) wrth arolygu grwpiau maethu bod ychydig o faterion yn codi wrth gynnal yr ymyrraeth a gall achosi i effeithiolrwydd yr ymyrraeth fod yn ddiwerth. Atega oni bai bod y dulliau cyfathrebu yn systematig ac yn mynd y tu hwnt i'r anffurfiol, gellid colli bylchau yng nghynnydd y disgyblion, er enghraifft, dim yn cofnodi dysgu’r dysgwyr yn glir o fewn y grwpiau maethu ac o ganlyniad ni allai'r athro dosbarth adeiladu ar ei ddysgu na chynllunio i weithio ar y blaenoriaethau’r disgybl (Ofsted, 2011).

Gellir dadlau fod cost sefydlu grŵp maethu mewn ysgol yn gost-effeithiol. Nodir fod y gost o redeg grŵp maethu yn dibynnu ar y cyd-destun, fodd bynnag, mae'r rhan fwyaf o grwpiau maethu yn costio tua £10,000 i'w sefydlu (Nurture UK, dyddiad anhysbys), credaf fod grwpiau maethu yn ddrud i’w sefydlu mewn ysgolion. Noda Llywodraeth Cymru (2020) bod rhai ysgolion yn defnyddio eu Grant Datblygu Disgyblion i ariannu cymorth wedi'i dargedu fel grwpiau maethu, lle mae disgyblion yn dysgu sut i gymdeithasu a dysgu strategaethau ymdopi. Ar y llaw arall, dadleua Sloan, et al (2016) bod darpariaeth effeithiol gan y grŵp maethu yn cyflwyno arbedion i'r system addysg, felly gellir ei ystyried yn gost-effeithiol. Yn ogystal â hynny, mae’r ymyrraeth yn galluogi hyd at 12 o ddysgwyr i fynychu’r grŵp (Llywodraeth Cynulliad Cymru, 2010), felly credaf fod yr ymyrraeth yn werth ei arian am nad yw’n ymyrraeth sydd â chyfyngiad i un person.

Ystyriwyd yr ymyrraeth yn gost-effeithiol wrth iddo gyd-fynd â pholisi’r ysgol sef bod angen i addysg galluogi plant i ddatblygu eu hunanhyder ac aeddfedu'n gymdeithasol ac yn emosiynol (Hafan y Môr, dyddiad anhysbys). Felly, wrth ddarparu’r ymyrraeth, gweithiwyd i sicrhau fod y plant yn cael y gefnogaeth i gyrraedd y nod. Yn ychwanegol, gellir dadlau fod yr ymyrraeth yn cyd-fynd â pholisi ‘Deddf Llesiant Cenedlaethau’r Dyfodol (Cymru) 2015’ trwy weithio ar ddatblygu ar y nodau llesiant a darparwyd gan Lywodraeth Cymru (2015) i wella Cymru. Wrth ystyried y nodau llesiant, mae grwpiau maethu yn helpu plant i adeiladu gwytnwch a gall cyfrannu at y gymuned (Llywodraeth Cymru, 2015).

Gwelwyd arfer dda o ddefnydd grwpiau maethu yn Ysgol Maesincla gan Estyn (2019). Cyflwynodd yr ysgol y chwe egwyddor maethu ar draws yr ysgol yn llwyddiannus o ystyried natur yr ysgol a'r rhwystrau i ddysgu y mae disgyblion yn eu hwynebu. Gwelwyd y gallai fod o fudd i ddisgyblion ar draws yr ysgol ac mae diwylliant 'Ysgol Maethu' wrth wraidd gweledigaeth yr ysgol erbyn hyn (Estyn, 2019). Ystyriwyd hyn yn gryfder i’r ymyrraeth am fod modd iddo gael ei ddefnyddio ar draws yr ysgol. Yn ogystal, gwelir arfer dda o ddefnydd grwpiau maethu yn ysgol Devon (Nurture Group Network, dyddiad anhysbys), noda’r ysgol fod y grŵp maethu wedi galluogi iddynt weld cryn dipyn o welliant mewn presenoldeb y disgyblion, yn ogystal â mwy o gariad at yr ysgol, gwell hyder, cyrhaeddiad a hunan-barch o fewn y dysgwyr.

Wrth werthuso, sylweddolaf sut mae’r ymyrraeth yn cydweithio â damcaniaeth Vygotsky. Adeiladodd Vygotsky ar waith Piaget wrth gyflwyno’r person arall mwy gwybodus ar gyfer symud disgyblion ymlaen trwy’r parth datblygiad procsimol (McLeod, 2019). Creda Vygotsky gall y person arall mwy gwybodus sgaffald y disgybl er mwyn symud ymlaen a chyflawni pethau nad ydyn allu gwneud yn annibynnol (McLeod, 2019), cysyllta hyn â phwrpas y grŵp maethu sef i ddarparu cymorth i Jac er mwyn iddo allu mynychu’r dosbarth prif ffrwd llawn amser eto. Pwysleisia Vygotsky fod dysgu plant yn cael ei datblygu’n gymdeithasol drwy ryngweithio ag oedolion neu ddysgwyr sydd â lefel sgiliau gwell (Bodrova & Leong, 2001). Creda Vygotsky bod problemau yn digwydd pan mae athrawon yn gadael ormod i’r dysgwyr i wneud yn annibynnol a theimla fod dysgwyr yn dysgu’n well drwy ddysgu â chymorth, neu drwy sgyrsiau a rhyngweithio â phobl (Dastous, 2004).

Adeiladodd Bruner a’r ddamcaniaeth Vygotsky, fodd bynnag, gwelaf anghytuno wrth i Bruner dadlau y dylai dysgwyr cael y cyfleoedd i weithio’n annibynnol oherwydd ei fod yn dysgu’n well os ydynt yn caffael y wybodaeth eu hunain ac yna chael rhyngweithiad athro ar gyfer cymorth ar yr adeg gywir yn unig (Dastous, 2004). Pwysleisia Bruner wrth i ddysgwyr ddod yn fwy annibynnol wrth feithrin sgiliau a gwybodaeth newydd, y dylai’r cymorth gan oedolyn leihau er mwyn i blant cael yr ymdeimlad o annibyniaeth (Wheeler, 2014). Wedi dweud hynny, cysyllta hyn â’r ymyrraeth wrth iddo ddarparu cyfleoedd i Jac i weithio’n annibynnol ar weithgareddau ond hefyd yn darparu cefnogaeth y staff ar gyfer ei sgaffaldio os oes angen. Felly, gwelaf gryfder yn yr ymyrraeth am y rheswm ei fod yn gallu cael ei chysylltu â theorïau gwahanol.

Bwriedir cloi’r drafodaeth wrth son yn fras am y prif syniadau a ddarganfuwyd o’r aseiniad a sut caiff hyn effaith cadarnhaol ar fy natblygiad proffesiynol wrth i mi ddatblygu fy ngwybodaeth pwnc. O ran datblygiad plant, dysgais sut mae damcaniaethau gwahanol yn cysylltu â datblygiad emosiynol plentyn, yn ogystal â’r wahanol agweddau a gall effeithio a dinistrio ar ddatblygiad emosiynol. Gwelir pwysigrwydd addysgeg gyfannol, cydweithio amlasiantaethol a gyda rhieni er mwyn darparu y cyfleodd gorau i blant. Wrth ystyried fy natblygiad proffesiynol, ehangwyd fy ngwybodaeth pwnc wrth ddarllen nifer o lenyddiaeth a dysgais sut i gynllunio a chreu cynllun hanner tymor.

Yn ogystal, datblygwyd nifer o sgiliau sydd yn gysylltiedig â safonau Statws Athro Cymwysedig (SAC) megis gwrando ar ddysgwyr (Llywodraeth Cymru, 2020), datblygwyd hyn trwy ddarparu cyfle i Jac i gwblhau ei broffil un tudalen ar y cyd. Gwelir pwysigrwydd llais y disgybl wrth ddarparu’r cyfle i Jac cael amser rhydd i ddewis ei gweithgaredd o fewn yr ymyrraeth. Safon SAC arall a chyffyrddais oedd arwain cydweithwyr, prosiectau a rhaglenni (Llywodraeth Cymru, 2020), llwyddais i wneud hyn trwy gynllunio ac arwain y grŵp maethu ar gyfer Jac a chymryd cyfrifoldeb am reoli staff y grŵp. Yn olaf, datblygais y safon SAC cynnwys partneriaid mewn dysgu (Llywodraeth Cymru, 2020), wrth i mi gynllunio ar gyfer Jac, cefais gyfle i ystyried y partneriaid a fydd yng nglŵm a’r ymyrraeth megis staff y grŵp maethu, athrawes Jac, gwasanaethau cymdeithasol a rhieni Jac. Gwellwyd hyn fy arfer personol, wrth i mi allu defnyddio’r hyn a ddysgais yn fy nosbarth fy hun yn y dyfodol. Felly i glou, bwriadaf ehangu fy sgiliau ymhellach wrth barhau i ddarllen ystod eang o lenyddiaeth i gyfoethogi fy ngwaith. Yn ogystal â, parhau i weithio tuag at y safon SAC er mwyn cyrraedd fy nod yn y dyfodol.

Rhan 2: 


























[image: Little Boys Cartoons Images, Stock Photos & Vectors | Shutterstock]Dyma Jac. Mae Jac yn 6 oed ac yn ddisgybl ym mlwyddyn 2.  Mae ganddo un chwaer sydd hefyd yn mynychu’r un ysgol. Mae’r athro dosbarth yn pryderu am ei datblygiad a’i ymrwymiad yn yr ystafell dosbarth. Gwelai Jac mynychu’r dosbarth prif ffrwd pob dydd yn anodd. Mae ganddo Brofiadau Niweidiol mewn Plentyndod gan fod ei rhieni wedi gwahanu ac mae’r perthynas rhyngddynt yn wenwynig.

Beth sy'n bwysig i mi

 








Yr hyn mae pobl yn ei werthfawrogi amdanaf











· Fy wen hapus.
· Fy mod i’n hoffi helpu yn y dosbarth.
· Fy mod i’n garedig.

· Miss Davies.
· Mynd i glwb brecwast.
· Chwarae tu allan gyda phlant arall.



Sut i'm cefnogi ymhellach



· Cymorth i ddeall beth i’w wneud mewn gwersi.
· Amser tawel os ydw i’n drist.

· Mae angen Miss i helpu fi i orffen tasgau.
· Amser allan o’r dosbarth.







Cryfderau a meysydd i ddatblygu

Datblygiad Corfforol
· Sgiliau echddygol bras wedi’u datblygu’n dda, e.e. neidio, troi.
· Yn gallu gwisgo ei hun yn dilyn gwersi ymarfer corff.
· Angen datblygu ei sgiliau echddygol manwl ym mhellach, e.e. dysgu i afael y pensil yn gywir.
Datblygiad Gwybyddol
· Nid yw’n torri ar draws ond nid yw’n canolbwyntio yn y dosbarth.
· Nid yw’n deall yr hyn sy’n cael ei ddweud yn ystod gwersi. 
· Angen gwella’i ymlyniad i’r dysgu trwy wella’i lles emosiynol.
Datblygiad Emosiynol
· Wedi dechrau rheoli ei dymer yn ystod rhai sefyllfaoedd.
· Angen adnabod a deall emosiwn er mwyn deall teimladau eraill.
· Angen dysgu sut i ymddwyn yn gywir mewn sefyllfaoedd.
Datblygiad Ieithyddol
· Mae’n medru darllen ac ysgrifennu yn annibynnol, ond mae ei sgiliau llafar yn achosi pryderon.
· Angen iddo ddechrau cyfathrebu gyda’i chyfoedion er mwyn magu hyder a gwella’i sgiliau.
Datblygiad Cymdeithasol
· Nid yw’n hyderus wrth drafod ei theimladau.
· Angen iddo gydweithio â’i chyfoedion er mwyn sefydlu perthnasoedd.




















	Amlinelliad o’r ymyrraeth (Grŵp Maethu)

	
Beth yw grŵp maethu?
	· Mae grwpiau maethu yn mynd i'r afael ag anghenion cymdeithasol, emosiynol a darparu'r cymorth angenrheidiol i ddisgyblion i ddileu'r rhwystrau i ddysgu o fewn y brif ffrwd (Nurture UK, dyddiad anhysbys).
· Darparir y grŵp gefnogaeth emosiynol i Jac gan nad yw ei hanghenion yn cael ei diwallu yn y brif ffrwd.
· Mae grwpiau maethu yn cynnig ymyriad tymor byr a cynhwysol i blant sy'n gweithio yn y tymor hir (Nurture UK, dyddiad anhysbys).
· Galluoga'r grŵp rhwng 6-12 o blant i fynychu, ac mae’n addas ar gyfer plant hyd at ysgol uwchradd (Nurture UK, dyddiad anhysbys).

	
Ble cynhaliwyd grŵp maethu?
	· Caiff ei chynnal mewn ystafell sy’n darparu lle diogel i archwilio, datblygu, a chymryd risg.
· Mae gan yr ystafell wahanol ardaloedd megis ardal ystafell fyw lle cynhaliwyd amser cylch, ystafell fwyta lle cynhaliwyd amser ‘snac’, yn ogystal â chwtsh tawel ac ardal gemau ar gyfer amser rhydd.

	
Pwy sydd yn gyfrifol?
	· Caiff y grŵp ei redeg gan ddau aelod o staff sydd wedi derbyn yr hyfforddiant.
· Costiwyd yr hyfforddiant tua £600 ar gyfer pob staff a pharwyd tri diwrnod i’w cyflawni (Nurture UK, dyddiad anhysbys).

	Pryd mae’r grŵp maethu yn digwydd?
	· Darparwyd yr ymyrraeth pob prynhawn o Ddydd Llun i Ddydd Gwener.
· Mi fydd Jac yn mynd i gofrestru gyda’i dosbarth prif ffrwd cyn aelod o staff dod i’w gasglu ar gyfer mynychu’r grŵp maethu.

	
Sut mae’r ymyrraeth yn cael ei darparu?
	Dyma drefn prynhawniau Jac, mi fydd pob prynhawn yn dilyn yr un drefn, er mwyn sicrhau cysondeb iddo ac i atgyfnerthu'r hyn a ddysgir yn ystod y sesiynau. Pwysleisia Cherry (2020) fod atgyfnerthu yn ddull effeithiol i annog ymddygiad dymunol. Y gweithgaredd dan arweiniad oedolyn yn unig fydd yn newid pob wythnos er mwyn iddo i ddatblygu’r sgiliau sydd angen i fynychu ei dosbarth prif ffwrdd llawn amser eto.

· Gweithgaredd: Amser cylch.
· Pam? Darparu cyfle i ymdawelu a rhannu unrhyw newyddion neu bryderon. Datblygwyd sgiliau canolbwyntio, gwrando a llafar wrth iddo wrando, trafod a rhannu syniadau a theimladau. Rhoddir cyfle iddo i gael rhyngweithiadau cymdeithasol strwythuredig gyda’i gyfoedion wrth iddynt drafod testun gwahanol pob dydd.
· Sgiliau o’r cwricwlwm: “Rwy’n dechrau defnyddio iaith briodol i siarad am ddigwyddiadau yn y gorffennol a’r dyfodol” a “Rwy’n dechrau cymryd fy nhro mewn sgyrsiau, gan ddilyn y pwnc dan sylw” (Llywodraeth Cymru, 2019)

· Gweithgaredd: Tasg dan arweiniad oedolyn. 
· Pam? Datblygu sgiliau o’r MDPh Iechyd a Lles, gydag amcanion clir a gweithgareddau wedi ei gynllunio. Gweler cynllun hanner tymor Jac ar gyfer y sgiliau a ddatblygwyd yn ystod y gweithgareddau yma.
· Sgiliau o’r cwricwlwm: “Rwy’n gallu canolbwyntio fy sylw ac yn ymwybodol fy mod yn gallu gwneud hyn” (Llywodraeth Cymru, 2019)

· Gweithgaredd: Amser rhydd i ddewis.
· Pam? Darparu cyfle iddo i gydweithredu a rhyngweithio llwyddiannus gyda’i gyfoedion. Mae’n datblygu sgiliau cymdeithasol a meithrin cydberthnasau drwy weithgareddau sy'n seiliedig ar chwarae.
· Sgil o’r cwricwlwm: “Rwy’n gallu mynegi fy anghenion a’m teimladau yn fy nghydberthnasau” (Llywodraeth Cymru, 2019).

· Gweithgaredd: Amser ‘snac’.
· Pam? Darparu cyfle i gymdeithasu â’i gyfoedion, a chael y cyfrifoldeb i ddarparu diodydd a byrbrydau i’r grŵp. Datblyga hyn annibyniaeth Jac, a dysgu sgiliau pob dydd iddo megis gosod y bwrdd allan, golchi’r llestru a dysgu sut i ymddwyn wrth y bwrdd.

· Gweithgaredd: Amser dathlu.
· Pam? Ar gyfer adnabod, fyfyrio, canmol a dathlu llwyddiannau Jac a’i gyfoedion. Caiff cyflawniadau Jac ei gydnabod a'i dathlu er mwyn annog ei gynnydd a datblygu ei hunanhyder.



	Cynllun hanner tymor

	
	Ffocws y gweithgareddau o dan arweiniad oedolyn 
	Cysylltiad â sgiliau’r cwricwlwm (Llywodraeth Cymru, 2019).
	Cydweithrediad rhieni

	
Wythnos 1
	Ffocws:
- Adnabod teimladau ac emosiynau megis hapus, drist, ofnus, ac ati. 
Gweithgareddau:
- Cardiau yn dangos gwahanol emosiynau a disgwylir i gysylltu’r emosiwn gyda mynegiant wyneb cywir.
- Bingo emosiwn, bydd angen iddo adnabod yr emosiwn cyn croesi’r llun i ffwrdd.
- Taflen gwaith ar baru’r brawddegau i’r emosiynau cywir, gweler atodiad 1.
	- “Rwy’n gallu sylwi sut rwy’n teimlo, a chyfathrebu hyn” 

- “Rwy’n gallu mynegi fy anghenion a’m teimladau yn fy nghydberthnasau” 

	

	
Wythnos
2
	Ffocws: 
- Adnabod pryd mae’r wahanol deimladau yn digwydd o ddydd i ddydd. 
Gweithgareddau:
- Creu llinell amser a nodi pryd teimlwyd gwahanol emosiynau yn ystod y dydd, er enghraifft, teimlo’n hapus wrth gyrraedd yr ysgol. 
- Taflen gwaith lle disgwylir i lunio amser mae ef wedi teimlo pob emosiwn, gweler atodiad 2.
	- “Rwy’n dechrau dod yn ymwybodol fod meddyliau a theimladau yn newid, ac rwy’n dechrau sylwi pan mae newid yn digwydd” 

- “Rwy’n gallu sylwi sut rwy’n teimlo, a chyfathrebu hyn” 
	Gwahodd rhieni Jac i fynychu un prynhawn i gydweithio ag ef.

	
Wythnos
3
	Ffocws: 
- Beth yw teimladau negyddol, beth sy’n achosi nhw a sut i ymdopi â nhw. 
Gweithgareddau:
- Defnyddio storïau sy’n cynnwys enghreifftiau o feddyliau negyddol i weld beth mae gwahanol bobl yn teimlo a sut maent yn eu hymdopi â nhw.
- Taflen lle gorfodir i enwi’r meddyliau negyddol mae’n cael a nodi sut mae’n mynd i ymdopi a’r teimlad, gweler atodiad 3.
	- “Rwy’n dechrau sylwi pan mae angen cymorth arnaf i reoli fy nheimladau” 

	

	
Wythnos
4
	Ffocws: 
- Adnabod y peth orau i wneud mewn gwahanol sefyllfaoedd.
Gweithgareddau:
- Defnyddio gardiau fflach sydd â gwahanol senarios arnynt a fydd rhaid iddo drafod a dewis y ffordd orau i ymddwyn mewn sefyllfaoedd gwahanol.
- Gwrando ar storïau gan yr awdur Trace Moroney, cyfres o lyfrau sy'n cydnabod gwahanol sefyllfaoedd a sut i ddelio â nhw. 
	- “Rwy’n dechrau magu ymwybyddiaeth o sut mae teimladau’n cael eu mynegi trwy weithredoedd” 



	Gwahodd rhieni Jac i fynychu un prynhawn i gydweithio ag ef.

	
Wythnos
5
	Ffocws:
- Deall sut mae ei benderfyniadau yn effeithio eraill. 
Gweithgareddau:
- Taflen gwaith ‘Pan fyddaf yn deall fy nheimladau gallaf wneud dewisiadau gwahanol…’, lle disgwylir iddo ddweud sut mae’n mynd i newid er mwyn adeiladu perthnasau gydag eraill.
- Gwaith grŵp ar bwysigrwydd adeiladu perthnasau.
	- “Mae gen i ymwybyddiaeth o deimladau pobl eraill” 
 
- “Rwyf wedi datblygu ymwybyddiaeth y gall fy mhenderfyniadau effeithio arnaf i ac ar eraill” 


	

	
Wythnos
6
	Ffocws 
- Penderfynu ar strategaethau personol ar gyfer ymdopi a wahanol sefyllfaoedd. 
Gweithgareddau:
- Dwyn i gof o’r sesiynau blaenorol i benderfynu ar strategaethau ymdopi iddo, megis siarad ag oedolyn, amser tawel, ac ati.
- Cwblhau taflen er mwyn iddo gadw i’w atgoffa, gweler atodiad 4.
	- “Rwy’n gallu newid, gyda chefnogaeth, y ffordd rwy’n ymwneud ag eraill a’r ffordd rwy’n ymddwyn mewn gwahanol sefyllfaoedd” 
	Gwahodd ei rhieni i fynychu un prynhawn i gydweithio â Jac.

	Monitro ac asesu - Defnyddiaf Broffil Boxall ar gyfer asesu cynnydd Jac. Offer asesu yw Proffil Boxall a gynlluniwyd i olrhain cynnydd datblygiad gwybyddol a nodweddion ymddygiadol plant. Mae’n cael ei rhannu i ddwy ran sef llinynnau datblygiadol sy’n edrych ar ddatblygiad gwybyddol, cymdeithasol ac emosiynol y plentyn, ac yna'r ail ran yw’r proffil diagnostig, sy'n mesur yr ymddygiadau heriol sy'n atal y plentyn rhag bod yn llwyddiannus yn y dosbarth a gyda’i gyfoedion. Dangosa’r asesiad pa sgiliau sydd angen ei dargedu yn y wahanol adrannau. Aseswyd Jac gan ddefnyddio’r proffil ar ddechrau wythnos 1 ac ar ddiwedd wythnos 6 i weld os oes unrhyw gynnydd ac i ystyried ei gamau nesaf. Ar ddiwedd y cynllun hanner tymor disgwylir gweld gwelliant yn sgôr y llinynnau datblygiadol a gobeithiwyd gweld sgôr y proffil diagnostig yn lleihau wrth i’r rhwystrau i ddysgu lleihau.

